Afrički kup nacija 2015 – grupa D
Afrički kup nacija 2015 - grupa D je bila jedna od četiri grupe grupne faze nogometnog takmičenja u sklopu igranja Afričkog kupa nacija 2015. u Ekvatorijalnoj Gvineji. Takmičenje u grupi je održano od 20. do 28. januara 2015. Grupa je sačinjavala četiri reprezentacije: Obala Slonovače kao prvoplasirana i Gvineja kao drugoplasirana ekipa su se kvalificirali u četvrtfinale, dok su Mali i Kamerun završili takmičenje u grupnoj fazi. Utakmice grupe D su se igrale u dva grada: Malabu na stadionu Nuevo Estadio de Malabo i Mongomi na stadionu Mongomo.